Rīgas Kongresu nams

Rīgas Kongresu nams ir sabiedriska ēka Kronvalda parkā, Krišjāņa Valdemāra ielā 5, Rīgā.

Sākotnēji ēka kalpoja kā Latvijas Komunistiskās partijas Centrālās komitejas Politiskās izglītības nams. Šajā ēkā 1988. gada 8.—9. oktobrī notika Latvijas Tautas frontes dibināšanas kongress, kā arī Interfrontes dibināšanas kongress 1989. gada sākumā.

 Ēkas raksturojums un pārbūves plāni 
Ēkas celtniecību pabeidza 1982. gadā (arhitekti Juris Gertmanis un Valērijs Kadirkovs), tās ārējā apdarē izmantots sārtais dolomīts un vara skārds. Ēkas pirmajā stāvā atrodas 1200 vietu lielā konferenču zāle, otrajā — lielās zāles balkons, mazā zāle, kā arī citas telpas, savukārt trešajā stāvā atrodas darba kabineti. 1999.—2000. gadā Kongresu namam uzcēla četrus stāvus augstu piebūvi.

Nākotnē Rīgas Kongresu nama vietā būs Rīgas Filharmonijas koncertzāle.
2023. gada nogalē paziņoja starptautiskā metu konkursa uzvarētāju un noslēdza līgumu ar pilnsabiedrību "Mark arhitekti un Mailītis arhitekti", kas paredzēja līdz 2026. gada 30. novembrim izstrādāt būvprojektu. Rīgas filharmonija pēc Kongresu nama pārbūves pabeigšanas kļūs par Latvijas Nacionālā Simfoniskā orķestra, Latvijas Radio kora un Latvijas Radio bigbenda mājvietu.Rīgas Filharmonijas projektēšana varētu ilgt aptuveni divus gadus lsm.lv 2024. gada 20. novembrī

 Atsauces 

 Ārējās saites 


Kategorija:Celtnes un būves Rīgā
Kategorija:Kultūras būves Latvijā